كو كلوكس كلان - بالانجليزى Klu Klux Klan ، و بتختصر لـ " ك.ك.ك ‍‍KKK " ‍‍‍‍- . دى منظمه عنصريه موجوده فى امريكا اول ظهور ليها كان سنة 1865. كانت بتدعو للعنصريه للعرق الابيض وبتعتقد ان الجنس الابيض هوه الافضل فى كل حاجه والمفروض اى جنس تانى يموت. لبسهم المميز كان كله ابيض و كانوا بيغطوا وشهم و مش بيبان منهم غير عيونهم بس. المنظمه دى كل اعضائها كانو من البيض و من المسيحيين البروتستانت قابلتهم معارضه كبيره جدا فى كل العالم ومن المسيحيين البروتستانت التانيين و وصفوهم بالارهابيين باسم الدين والعرق. المنظمه العنصريه استخدمت اللنشيه Lynching ( اعدام من غير محاكمه ) و قتلت ناس كتيره من السود فى امريكا و كانت بتستخدم فى الغالب المشانق او النار لقتلهم . المرحله الاول كان فى بدايات سنه 1865 فى ولايه تينيسى فى امريكا وكانت متكونه من شويه ظباط قدام فى الجيش الكونفدرالى بس مكملتش واتفككت فى بدايات سنه 1870 وبما ان دى كانت اول مرحله للمنظمه مكنش موجود عندهم تنظيم او ترتيب محدد وفى الفتره دى بدأت افكارهم تنتشر فى الجنوب على انهم تنظيم سرى وبما انهم كانو عنصريين وبيؤمنو بتفوق العرق الابيض كان لبسهم كله ابيض وبيتكون من جلابيه كبيره بيضا وطاقيه كبيرة شبه القرطاس بتغطى راسهم ووشهم ومش بيبان غير عيونهم , وطول مراحل المنظمه التزمو باللبس ده مع تطوير بسيط فيه من ناحيه الرموز والرتب.